

**Ұлттық режимнен алып тастауды белгілеу туралы**

Қазақстан Республикасы Үкіметінің 2024 жылғы 7 маусымдағы № 447 қаулысы.

      "Мемлекеттік сатып алу туралы" Қазақстан Республикасы Заңының 14-бабына сәйкес Қазақстан Республикасының Үкіметі ҚАУЛЫ ЕТЕДІ:

      1. Мемлекеттік сатып алуды жүзеге асыру кезінде Қазақстан Республикасының аумағында өндірілмейтін тауарларды қоспағанда, осы қаулыға қосымшаға сәйкес тізбе бойынша шет мемлекеттерден шығарылатын тауарларды (бұдан әрі – тауарлар) ұлттық режимнен алып тастау белгіленсін.

      2. Тауарларды, жұмыстарды және көрсетілетін қызметтерді отандық өндірушілердің тізіліміндегі жеке және заңды тұлғалардың мемлекеттік сатып алуға қатысуы рұқсат етілсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі және екі жыл бойы қолданылады.

|  |  |
| --- | --- |
| *Қазақстан Республикасының*  *Премьер-Министрі* | *О. Бектенов* |

|  |  |
| --- | --- |
|  | Қазақстан Республикасы Үкіметінің 2024 жылғы 7 маусымдағы № 447 қаулысына қосымша |

**Ұлттық режимнен алып тастауға жататын шет мемлекеттерден шығарылатын тауарлардың тізбесі**

|  |  |  |  |
| --- | --- | --- | --- |
| Р/с № | Атауы | ЕАЭО СЭҚ ТН бойынша тауар коды | ТЖҚ БНА |
| 1 | 2 | 3 | 4 |
| 1. | Қан алу жүйесі (ветеринариялық) | 9018 311 009 | 325013.100.000031 |

**Аббревиатуралардың** **толық** **жазылуы**:

      ЕАЭО СЭҚ ТН – Еуразиялық экономикалық одақтың сыртқы экономикалық қызметінің бірыңғай тауар номенклатурасы;

      ТЖҚ БНА – тауарлардың, жұмыстар мен көрсетілетін қызметтердің бірыңғай номенклатуралық анықтамалығы.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК